אמנון סלומון

אמנון סלומון (3 באפריל 1940 - 23 באוקטובר 2011) היה צלם קולנוע ישראלי, זוכה פרס אופיר לצילום.

ביוגרפיה
סלומון נולד בשנת 1940 בתל אביב במשפחה בת שלושה בנים. אביו היה יליד הונגריה ואמו ילידת רוסיה. אביו עבד כמוביל עוגות בקונדיטוריה של אחיו. התגורר סמוך לקולנוע עדן, שם גילה את משיכתו לקולנוע, בעיקר לסרטים מוזיקליים.
החל את הקריירה כעוזר צלם של דוד גורפינקל, תפקיד בו החזיק כארבע שנים, במהלכן גם עזר בצילום הסרט "חור בלבנה" של אורי זוהר.
במלחמת ששת הימים שירת יחד עם הבמאי ז'אק קתמור. לאחר המלחמה החלו בצילום הסרט "מקרה אישה" (1969).
נמנה עם חברי קבוצת האמנים האוונגרדית "העין השלישית".

בשנת 2003 העניקה לו האקדמיה הישראלית לקולנוע וטלוויזיה פרס על הישגים מקצועיים. בשנת 2010, לכבוד יום הולדתו השבעים, נערכה מחווה לכבודו בסינמטק תל אביב. באותה שנה זכה בפרס אופיר על צילום לסרט "התגנבות יחידים" בבימויו של דובר קוסאשווילי.

נפטר מסרטן ונטמן בבית העלמין קריית שאול. הותיר בן זוג, אילן שוקרון.

פילמוגרפיה

קישורים חיצוניים

 
 
 
 שני גורקביץ', מערכת וואלה!, אמנון סלומון, צלם "אלכס חולה אהבה" וסרטים נוספים הלך לעולמו, וואלה!, 23 באוקטובר 2011
 קליפ של "עוזי והסגנונות" שצילם

צלמי קולנוע ישראלים
זוכי פרס אופיר: צלמי קולנוע
להט"בים ישראלים
ישראלים שנפטרו מסרטן
אישים הקבורים בבית הקברות קריית שאול
זוכי פרס אופיר: הישגים מקצועיים
ישראלים שנולדו ב-1940
ישראלים שנפטרו ב-2011